लेकिन दोनों के जीवन का फर्क सोचने पर मजबूर कर देता है कि आखिर दुनिया में अमीरों और गरीबों में यह फर्क क्यों है. वीडियो भले ही कंबोडिया को ध्यान में रख कर बनाई गई हो, लेकिन इसे एशिया के अधिकतर देशों के साथ जोड़ कर देखा जा सकता है. भारत के लिए भी ये दृश्य नए नहीं हैं. आंकड़े बताते हैं कि कंबोडिया की आधी आबादी के पास पीने का साफ पानी नहीं है और एक चौथाई लोगों के पास टॉयलेट सुविधा भी नहीं है. भारत के भी हालात कुछ बेहतर नहीं. संयुक्त राष्ट्र की रिपोर्ट के अनुसार भारत की विडंबना यह है कि वहां टॉयलेट कम और मोबाइल फोन ज्यादा हैं.